Խորվաթիայի արդյունաբերություն

Խորվաթիայի արդյունաբերությունը կարևոր դեր ունի երկրի տնտեսության մեջ։ Այն ունի երկարատև ավանդույթ, որը 19-րդ դարից հիմնված է գյուղատնտեսության, անտառտնտեսության և հանքարդյունաբերության վրա։ Այդ ժամանակ զարգացած էին արդյունաբերության շատ ճյուղեր, ինչպիսիք են փայտամշակումը, սննդի արտադրությունը, կալիումի արտադրությունը, նավաշինությունը, կաշվի և կոշիկի արտադրությունը, տեքստիլ արդյունաբերությունը և այլն։ Այսօր Խորվաթիայում արդյունաբերական հատվածներն են սննդի և ըմպելիքների արդյունաբերությունը (վերամշակող արդյունաբերության ընդհանուր եկամտի մոտ 24%-ը), մետաղների մշակման և մեքենաշինության ոլորտը, այդ թվում տրանսպորտային միջոցները (20%), կոքսի և նավթավերամշակման արդյունաբերությունը (17%), քիմիական, դեղագործական (11%), ռետինի, պլաստմասսայի արտադրությունը, անտառային արդյունաբերությունը, կահույքի և թղթի արտադրությունը (9%), էլեկտրական սարքավորումների, էլեկտրոնիկայի և օպտիկայի արտադրությունը (9%), տեքստիլ, հագուստի և կոշիկի արդյունաբերությունը (5%), ինչպես նաև շինարարության և շինարարական նյութերի արտադրությունը (5%)։
Խորվաթիայի համախառն ներքին արդյունքի (ՀՆԱ) կառուցվածքում 2015 թվականին արդյունաբերական արտադրանքի մասնաբաժինը կազմել է 21.2%: Արդյունաբերության արտահանումը հասել է մոտ 10 մլրդ եվրոյի, ինչը կազմում է ընդհանուր արտահանման 94,5%-ը։ Նույն թվականին արդյունաբերական արտադրության աճի տեմպը կազմել է 2,7%։


== Ամփոփում ==
Խորվաթիայում արդյունաբերական արտադրանքը կարևոր տեղ ունի ընդհանուր արտադրության մեջ։ Այն ներառում է մեքենաներ, գործիքներ, մետաղից պատրաստված տարբեր ապրանքներ, նավեր և նավակներ, հանքային յուղեր և տարաներ, փայտանյութ, կահույք և մահճակալներ, ռազմական տեխնիկա, հագուստ և կոշիկ պարագաներով, ցեմենտ, աղյուսներ, այլ շինանյութեր և այլն։ Նշանակալի է նաև արտադրությունը էներգետիկայի, հանքարդյունաբերության և ջրամատակարարման բնագավառներում։
Անցումային գործընթացի ժամանակ (1990-ական թվականներին և հետո) շատ ընկերություններ փակվեցին կամ վնասվեցին Խորվաթիայի Անկախության պատերազմի ժամանակ։ Դա տեղի է ունեցել հիմնականում փայտանյութի, մետաղի և տեքստիլային ճյուղերի ընկերությունների հետ։ Այնուամենայնիվ, որոշ ոլորտներ վերականգնվեցին և այնուհետև ուշագրավ արդյունքներ տվեցին։ Շինարարության և էներգետիկայի բնագավառներում նույնպես արտադրական զգալի մակարդակի են հասել։ Բազմաթիվ ընկերություններ շատ ակտիվ են արտաքին առևտրում։
2007-2008 թվականների համաշխարհային ֆինանսական ճգնաժամի հետևանքով խորվաթական արդյունաբերությունը կրեց արտադրողականությանության անկման, տեմպերի դանդաղ աճի և գործազրկության մակարդակի բարձրացման հետևանքները։ Արդյունաբերության ընդհանուր տեսակարար կշիռը տարեցտարի ընկավ ամբողջ տնտեսության մեջ. 2010 թվականին, օրինակ, արդյունաբերությունը զբաղեցնում էր գործունեության 28.1%-ը։ Բացասական միտումները փոխվեցին ոչ ավելի շուտ, քան 2014 թվականին, քանի որ արդյունաբերական արտադրությունը նախորդ տարվա համեմատությամբ հասել է 1.3% աճի փոքր տեմպերի։
Արդյունաբերության արտադրության տարեկան աճի տեմպը 2015 թվականին աճել է 2.7%-ով, իսկ 2016 թվականին՝ ավելի բարձր։ Արտադրության ամենաարագ աճը գրանցվել է թղթի արտադրության ոլորտի (2008 թվականի համեմատ՝ 40.8%), կաշվե իրերի (35.8%), ռետինի և պլաստմասսայի արտադրության (29.2%) կողմից։ Միևնույն ժամանակ, որոշ արդյունաբերական ճյուղեր արտադրության անկում են գրանցել։
2015 թվականին արդյունաբերությունում աշխատուժի մասնաբաժինը Խորվաթիայում զբաղվածության ընդհանուր ծավալի 18,5%-ն էր, որը միաժամանակ ցույց էր տալիս բացասական գծերի միտումները։
Խորվաթիայի Հանրապետությունում խոշորագույն արդյունաբերական կենտրոններն են Զագրեբը, Ռիեկան, Սպլիտը, Օսյեկը և Վարաժդինը։ Խորվաթիայի շրջանների արդյունաբերական արտադրության արտադրանքի ավելի քան 20% մասնաբաժինը արտադրվում է Զագրեբ քաղաքում (հետո՝ Պրիմորսկո Գորանսկայում մոտ 12%, Զագրեբի շրջանում 7%, Վարաժդինի շրջանում՝ 6%), և միայն 0.3%՝ Լիչկո Սենսկայի շրջան։
Խորվաթիայի արդյունաբերության համախառն ներքին արդյունքի (ՀՆԱ) 21.2%-ը բաժինը նրան դարձնում է տնտեսության երկրորդ խոշոր հատվածը ծառայություններից հետո։ Նրա ակնկալվող աճը հիմնված է ավելի մեծ սպառման և օտարերկրյա ներդրումների վրա։ Էներգետիկայի և շրջակա միջավայրի պահպանության ոլորտում ներդրված մի շարք նշանակալի ներդրումային նախագծեր արդեն իսկ ավարտվել են։
2016 թվականին ACG Worldwide-ը դարձավ Խորվաթիայում գործող Հնդկաստանի առաջին դեղագործական ընկերությունը։


== Պատկերասրահ ==


== Տես նաև ==
Եվրամիության տնտեսություն
Խորվաթիայի տնտեսություն
Ռումինիայի արդյունաբերություն
Բուլղարիայի արդյունաբերություն
Ֆինլանդիայի արդյունաբերություն


== Ծանոթագրություններ ==


== Արտաքին հղումներ ==
Industry – important branch of Croatian economy
Croatia industries
Industrial sectors attractive for investors Archived 2018-03-12 at the Wayback Machine.
Industrial policy in Croatia
Results of a 2015 Faculty of Economy in Zagreb research on production in Croatia(չաշխատող հղում) (Croatian)
Industry production in Croatia
Official export figures
GDP Statistical industrial production in 2015